Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: a 2002. év végén a 277/2002. (XII. 21.) Korm. rendelettel módosított 80/1999. (VI. 11.) Korm. rendelet sem tartalmazta
Paragraph Index: 72

2003. elsõ félévi jogalkotási programjába felvette a telepengedélyezésrõl szóló kormányrendelet és az OTÉK módosítását. Az országgyûlési biztos a választ elfogadta. 3.14. Közszolgáltatókkal kapcsolatos ügyek 3.14.1. Áramszolgáltatási ügyek A villamosenergia-ellátással kapcsolatos panaszok vizsgálatának 2002. évi tapasztalatai azt mutatják, hogy a fogyasztók még mindig bizalmatlanok az éves díjelszámolás módszerével szemben. A sajtóban is megjelentek írások ezzel kapcsolatban. A tudósítások szerint a Magyar Energia Hivatal (a továbbiakban: Hivatal) korábban vizsgálta az ELMÛ Rt. sok panaszt kiváltott intézkedését és a fogyasztókkal szembeni magatartását. Ezért az országgyûlési biztos hivatalból indult vizsgálata az elmúlt évben arra szorítkozott, hogy a Magyar Energia Hivatal által elõírtak megfeleltek-e az alkotmányossági követelményeknek, és az ELMÛ Rt. ezeket teljesítette-e. A vizsgálat a jogbiztonsághoz való jogból származtatható jóhiszemû és tisztességes eljárás sérelmének gyanúja miatt indult. A Hivatal jelentésébõl kitûnt, hogy az ELMÛ Rt. által a fogyasztóknak kiküldött tájékoztató számos hiányossággal bírt és a fogyasztók félretájékoztatásához vezetett. A tájékoztató többek között nem tért ki arra, hogy – a szolgáltató az új számlázási módszerre való áttérés bejelentésével lényegében szerzõdésmódosítást kezdeményez, – a fogyasztók választhatják a havi számlázási, leolvasási és díjfizetés, azaz a meglévõ rendszert is, – a fogyasztó a fogyasztásmérõ-állást ingyenes zöld számon vagy bérmentesített levelezõlapon jelentheti be. E hiányosságok a fogyasztókban azt az érzetet keltették, hogy nincs választási lehetõségük, a szolgáltató által közölteket kötelezõen el kell fogadniuk. Ha az új közüzemi szerzõdésre vonatkozó ajánlatot a fogyasztó mégsem fogadta el, akkor a szolgáltató ezt a választ figyelmen kívül hagyta, és egyeztetés helyett újabb tájékoztató levéllel igyekezett rábírni a fogyasztót az új módszer elfogadására. A hivatal a vizsgálat eredményeképpen számos intézkedést kezdeményezett, aminek az ELMÛ Rt. eleget tett. Jelenleg, ha a fogyasztó nem fogadja el az új elszámolási módszert, akkor változatlanul fizetheti a – mérõóra leolvasása alapján – havonta a szolgáltatási díjat. Azoknak, akik elfogadták az éves elszámolást, az ELMÛ Rt. biztosítja, hogy havonta ingyenes levelezõlapon vagy zöld számon bejelentsék a mérõóra állását. Az országgyûlési biztos egyetértett a Hivatal megállapításaival és a tett intézkedésekkel. Hivatkozott a Ptk. 4. §

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes